贈王觀文
作者：徐積
朝代：宋

paragraphs: 一自西征登將壇，探其窟穴除其殘。
鄰羌餘喘雖偷安，匈奴右臂殊不完。
聞公姓字摧膽肝，穹廬部落匿可汗。
何當飲馬朔海乾，雄文高勒燕然山。
古來從事多壯夫，凱歌得意更豪麤。
共公談笑觀投壺，醉筆揮成露布書。
歸來却佐神聖王，愛賢樂道不敢忘。
德功甚盛謙尊光，始終一節郭汾陽。